Σε απάντηση του ανωτέρω αιτήματός σας και λαμβάνοντας υπόψη την εξυπηρέτηση της διαφανούς διαδικασίας και παράλληλα την προστασία των δεδομένων προσωπικού χαρακτήρα των υποκειμένων τα οποία εμπλέκονται στην εν λόγω διαδικασία γνωμοδοτούμε τα ακόλουθα:
Βάσει του άρθρου 9 παράγραφος 2 περ. β του Γενικού Κανονισμού για την Προστασία των Δεδομένων Προσωπικού Χαρακτήρα 679-2016 της Ε.Ε. (GDPR):
(Γίνεται εξαίρεση από την απαγόρευση επεξεργασίας των ειδικών κατηγοριών προσωπικών δεδομένων της παραγράφου 1 του άρθρου, στα οποία συμπεριλαμβάνονται τα δεδομένα που αφορούν την υγεία και στην εξής περίπτωση: )
“β) η επεξεργασία είναι απαραίτητη για την εκτέλεση των υποχρεώσεων και την άσκηση συγκεκριμένων δικαιωμάτων ή του υποκειμένου των δεδομένων στον τομέα του εργατικού δικαίου και του δικαίου κοινωνικής ασφάλισης και κοινωνικής προστασίας, εφόσον επιτρέπεται από το δίκαιο της Ένωσης ή κράτους μέλους ή από συλλογική συμφωνία σύμφωνα με το εθνικό δίκαιο παρέχοντας κατάλληλες εγγυήσεις για τα θεμελιώδη δικαιώματα και τα συμφέροντα του υποκειμένου των δεδομένων”.
H επεξεργασία του αντιγράφου του ιστορικού του ατυχήματος των δύο ασθενών εν ώρα εργασίας, το οποίο ζητείται από το Νοσοκομείο από το Τμήμα Επιθεώρησης του ΟΣΕ που αποτελεί τον εργοδότη των συγκεκριμένων φυσικών προσώπων, ζητείται για συγκεκριμένη  νόμιμη αιτία που σχετίζεται με ατύχημα που υπέστησαν κατά την ώρα εργασίας τους και η οποία συνεπώς εμπίπτει στη σφαίρα της άσκησης συγκεκριμένων δικαιωμάτων του υποκειμένου των δεδομένων, εν προκειμένω των δύο υπαλλήλων, στον τομέα του εργατικού δικαίου και του δικαίου κοινωνικής ασφάλισης και κοινωνικής προστασίας, επομένως πληροί τις απαιτήσεις της εν λόγω διάταξης του Κανονισμού.
Συνεπώς κρίνεται νόμιμη βάσει των διατάξεων του Κανονισμού GDPR η χορήγηση των εν λόγω δεδομένων στο τμήμα Επιθεώρησης του ΟΣΕ Λάρισας.
Λόγω της ύπαρξης της νομικής αυτής βάσης δεν είναι απαραίτητη η λήψη συναίνεσης των εργαζομένων για την παροχή των δεδομένων αυτών.
Τέλος, η κοινοποίηση της χορήγησης των πληροφοριών στους υπαλλήλους, παρ’ ό τι μη αναγκαία κατά τον Κανονισμό λόγω των ανωτέρω διατάξεων, κρίνεται σκόπιμη προς γνώση τους, συνεπώς συνιστάται να πραγματοποιηθεί